इनके लिए उम्र मायने नहीं रखती, छू रहीं आसमान
बनिया पारा दुर्ग निवासी निर्मला अग्रवाल। वे 84 साल की हैं। तेज चाल में उनका जवाब नहीं है। 10 मिनट में एक किमी की दूरी तय करती हैं। हाल में उन्होंने अकेले बुजुर्गों की टीम के साथ हरिद्वार का भ्रमण किया। वे प्रदेश की पहली ऐसी बुजुर्ग महिला हैं, जिसने इस उम्र में राष्ट्रीय तेज चाल में छत्तीसगढ़ के लिए पदक जीता। हरियाणा के हिसार में हुई प्रतियोगिता में दूसरे नंबर पर रही।
80 फीसदी दिव्यांग, 28 साल से सरकारी सेवा में, काम में भी परफेक्ट, हो चुकी हैं सम्मानित
आकर्षी ने स्ट्रोक के अलावा चपलता के नाम पर बैडमिंटन के क्षेत्र में विश्व में बनाई पहचान
तेज चाल में गजब की फुर्ती, 10 मिनट में एक किमी दूरी तय कर जीत ली राष्ट्रीय स्पर्धा
सिटी रिपोर्टर|दुर्ग
हौसला हो तो किसी भी उम्र में दुनिया जीती जा सकती है। यह साबित कर दिखाया हमारे दुर्ग की तीन महिलाओं ने। जिन्होंने अपने संघर्ष के बल अपने-अपने क्षेत्रों में ऊंचाइयों को छुआ है। साथ ही अन्य महिलाओं के लिए मिसाल स्थापित की। दृढ़ इच्छा शक्ति हो तो कोई भी मंजिल हासिल की जा सकती है। अंतरराष्ट्रीय महिला दिवस पर दैनिक भास्कर उनके बारे में बता रहा है, उनका जीवन लोगों को इंस्पायर करता है।
करीब 28 सालों से जिला ग्रामीण अभिकरण व जिला पंचायत के आवक-जावक में सेवाएं दे रही हुलसी साहू। हुलसी सहायक ग्रेड तीन पर कार्यरत हैं। उसके काम करने के जज्बे व ललक को प्रदेश के मुख्यमंत्री डॉ. रमन सिंह ने भी सराहा है। वे पोलियो की वजह से चल नहीं पाती हैं। रोजाना जमीन पर घिसटकर दफ्तर पहुंचती हैं और ड्यूटी कर रही हैं। वे किसी की मदद से ही कुर्सी पर बैठ पाती हैं।
कसारीडीह निवासी आकर्षी महज साढ़े 15 साल की उम्र में बैडमिंटन की इंटरनेशनल खिलाड़ी बन गई हैं। वे इन दिनों अपने से बड़े ग्रुप में यूरोप में अंडर-19 जूनियर ग्रैंड ट्रिक्स प्रतियोगिता में देश का प्रतिनिधित्व कर रही हैं। नीदरलैंड के बाद जर्मनी के बर्लिन पहुंची है। वे 9 से 12 मार्च तक स्पर्धा में हिस्सा लेंगी। भारतीय दल में वे सबसे छोटी हैं। उन्होंने फुर्ती, तेज स्ट्रोक व चपलता से विशेष पहचान बनाई है।
अंतरराष्ट्रीय
महिला दिवस
आकर्षी कश्यप
हुलसी साहू
hin_Deva awa_Deva hin_Deva awa_Deva hin_Deva mai_Deva hin_Deva hin_Deva hin_Deva awa_Deva mar_Deva mai_Deva mai_Deva